CELEX: 62016TN0349
Language: sk
Date: 2016-06-30 00:00:00
Title: Vec T-349/16: Žaloba podaná 30. júna 2016 – Bank Saderat Iran/Rada

22.8.2016   
            
            
               SK
            
            
               Úradný vestník Európskej únie
            
            
               C 305/48
            
         Žaloba podaná 30. júna 2016 – Bank Saderat Iran/Rada
   (Vec T-349/16)
   (2016/C 305/65)
   Jazyk konania: angličtina
   
      Účastníci konania
   
   
      Žalobkyňa: Bank Saderat Iran (Teherán, Irán) (v zastúpení: T. de la Mare, QC, R. Blakeley, barrister a S. Jeffrey, S. Ashley a A. Irvine, solicitors)
   
      Žalovaná: Rada Európskej únie
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil vykonávacie nariadenie Rady (EÚ) 2016/603 z 18. apríla 2016, ktorým sa vykonáva nariadenie (EÚ) č. 267/2012 o reštriktívnych opatreniach voči Iránu (Ú. v. EÚ L 104, s. 8), a rozhodnutie Rady (SZBP) 2016/609 z 18. apríla 2016, ktorým sa mení rozhodnutie 2010/413/SZBP o reštriktívnych opatreniach voči Iránu (Ú. v. EÚ L 104, s. 19), v rozsahu, v akom sa týkajú žalobkyne, a
            
         
               —
            
            
               zaviazal Radu na náhradu trov konania žalobkyne.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza päť žalobných dôvodov.
   
               1.
            
            
               Prvý žalobný dôvod je založený na tvrdení, že opätovné zaradenie žalobkyne v apríli 2016 je (i) zneužitím konania a ako také zneužitím právomoci, (ii) v rozpore s právom žalobkyne na riadnu správu vecí verejných a (iii) v rozpore so zásadami res iudicata, právnej istoty a konečnosti.
            
         
               2.
            
            
               Druhý žalobný dôvod je založený na tvrdení, že opätovné zaradenie žalobkyne v apríli 2016 je v rozpore s článkom 266 Zmluvy o fungovaní EÚ.
            
         
               3.
            
            
               Tretí žalobný dôvod je založený na tvrdení, že opätovné zaradenie žalobkyne v apríli 2016 je postihnuté zjavne nesprávnym posúdením.
            
         
               4.
            
            
               Štvrtý žalobný dôvod je založený na tvrdení, že opätovné zaradenie žalobkyne v apríli 2016 je v rozpore so základnými právami žalobkyne na ochranu dobrej povesti a pokojné užívanie majetku a zásadami proporcionality a zákazu diskriminácie.
            
         
               5.
            
            
               Piaty žalobný dôvod je založený na tvrdení, že opätovné zaradenie žalobkyne v apríli 2016 sa nevyžadovalo podľa spoločného komplexného akčného plánu a že je v rozpore s ním.